kardosdrur/scandi-wiki huggingface dataset:
Carsten Bang (komiker)

Carsten Bang Jensen (født 12. september 1965 i Jebjerg) er en dansk standupkomiker som flere gange har optrådt på tv, bl.a. sammen med Omar Marzouk. 

Han er ligeledes en yderst brugt skribent og tv-vært, der har været redaktionsmedlem for en lang række danske comedyshows, for eksempel Det' jo løgn og "Nu forstår jeg ingenting på ZTV, og Gintberg Show Off, Vindhætterne og Var det dét? på DR2.

Karriere 
Bang blev født i Jebjerg og voksede op i Kjellerup. Han er uddannet civiløkonom, men startede sin karriere inden for standup i 1992.

Carsten Bang har optrådt på standupscenen siden 1991 og kan se tilbage på et karriereforløb, der bl.a. har budt på talrige standupoptrædender samt satireprogrammer i tv og radio. For eksempel har han medvirket i standupturnéen Fem på flugt, Talegaver til børn, radiosatiren Tjenesten på P3 og været medforfatter på og medvirket i flere af Jan Gintbergs tv-shows. I 2007 skrev og medvirkede Carsten Bang i teaterforestillingen Gynt, som turnerede i hele Danmark. Carsten Bang har også skrevet teaterforestillingerne Gud'me og Evolution til BaggårdTeatret i Svendborg.

Carsten Bang har senest i 2015 lavet Badabing Show på DR P4 samt game-showet 5. Halvleg på Kanal 5, som han fortsatte på i 2016.

Show 
 Fem på flugt – 2003
 Har Satan en fætter? – 2007
 BANG! Jeg er død – 2009
 Plukker kameler – 2011
 DYRET! – 2014

Referencer

Eksterne henvisninger 
 
 

Komikere fra Danmark
Standupkomikere fra Danmark
Indianapolis Colts

Indianapolis Colts er et amerikansk fodbold-hold fra byen Indianapolis i Indiana, der spiller i NFL. Holdet spiller i divisionen AFC South sammen med Jacksonville Jaguars, Houston Texans og Tennessee Titans.

Colts blev grundlagt i 1953 i Baltimore, hvor holdet var i to Super Bowls. Super Bowl III blev tabt 7-16 til New York Jets. Super Bowl V blev vundet 16-13 over Dallas Cowboys. I 1984 flyttede ejeren Robert Irsay holdet fra Baltimore til Indianapolis, hvor holdet har hørt til siden, og hvor det har vundet Super Bowl XLI 29-17 over Chicago Bears og tabt Super Bowl XLIV 17-31 til New Orleans Saints.

Holdet har hjemmebane på Lucas Oil Stadium, hvor der er plads til 63.000 tilskuere.

Ejeren af holdet er Jim Irsay, der, da han overtog holdet efter sin fars død i 1997, blev den yngste ejer af et hold nogensinde i NFL's historie.

Eksterne henvisninger 

 

Hold i NFL
Polis Colts
Etableret i 1953
Indianapolis
Atacamaørkenen

Atacamaørkenen () er en ørken beliggende på et plateau i Sydamerika (for størsteparten i Chile), der dækker en landstribe på 1.000 km langs Chiles stillehavskyst vest for Andesbjergene. Det er den tørreste ørken i Verden og den eneste rigtige ørken, der har mindre nedbør end polarørkenerne. Det meste af ørkenen består af stenfyldt terræn, saltsøer og felsisk lava.

Det tørre klima er opstået som følge af de varme, fugtige vinde, der blæser mod vest hen over det sydlige Sydamerika. Disse vinde afgiver alt deres indhold af vand på vej op ad Andesbjergene. Når vinden blæser ned på vestsiden af Andesbjergene i Chile, er den meget tør og opvarmes på vej ned ad bjergene. Der findes mange mineralforekomster i området, blandt andet kobber og natriumnitrat. Verdens største kobbermine, Chuquicamata, ligger i Atacamaørkenen i en højde af knap 3.000 meter over havets overflade.

Sandets sammensætning i Atacamaørken minder om sandets beskaffenhed på Mars. Derfor bruger forskere ofte ørkenen til at simulere forholdene på Mars. Monturaqui er et meteorkrater med 370 m i diameter, hvor danske forskere har indsamlet meteoritter.

På grund af højden og den tørre luft er Atacamaørknen valgt til placering af astronomiske observatorier. Llano de Chajnantor Observatory er en samling store teleskoper: I en højde af 5.000 m over havets overflade ligger bl.a. radioteleskopet Atacama Large Millimeter Array, ALMA på Chajnantor-plateauet. I nærheden, ved Cerro Toco, i en højde af 5.190 meter ligger seks-meter-teleskopet Atacama Cosmology Telescope (ACT).

Se også 
 Atacama-humanoiden

Referencer

Eksterne henvisninger 

Ørkener
Chiles geografi
Goth-rock

Goth-rock er en musikgenre, der udspringer af punkmusikken i den sidste del af 1970'erne. Den blev formet af bands som Siouxsie & the Banshees, Joy Division (New Order), Sisters of Mercy og Bauhaus.

Genren indeholder en række undergenrer, hvis grænseflader overlapper hinanden, hvilket gør det svært at identificere musikalske fællestræk for hele genren. Ikke desto mindre findes nogle musikalske fællestræk, der har overlevet siden den britiske goth-rocks begyndelse – bl.a. guitarlyden. Indenfor denne genre er guitarlyden oftest bearbejdet med effekter som chorus, Flanger, analog delay og/eller tætpakket reverb, hvilket resulterer i en karakteristisk lyd der ligner noget lavet af Bauhaus, Siouxsie & the Banshees og The Cure.

Oven i det har Goth også en speciel måde at spille guitar på. I stedet at køre opslag og nedslag, kører Goth udelukkende nedslag, ligesom i Punk, og lægger vægt på kantede melodiske linjer frem for fuld-skala akkorder.

Mol-tonearter og tilhørende mol-akkorder er almindelig udbredt, men dur-tonaliteter forekommer også. Den frygiske skala bruges også til at give Goth-rock sin hjemsøgende og dissonante stemning. Goth-rock er ofte mikset så der er en markant baslyd til at kreere en tungsindig og lunefuld atmosfære .
Ydermere fremgår det også af musik-analyser at der er en tendens til forekommende ostinater. Hvilket vil sige figurer (guitarriffs, trommetakter osv.) bliver gentaget hele vejen gennem nummeret, hvilket passer meget godt ind genremæssigt, da Goth-rock ofte bruger en gentagen, markant lilletromme m.m. til at drive beatet fremad. Til det bruges enten en rigtig tromme eller en trommeboks.

Den nærmest metronomagtige lilletromme blev første gang hørt på noget af Iggy Pops ”The Idiot”. Det fortsatte i Joy Divisions musik og i The Cures og Sisters of Mercys tidlige udgivelser. Lidt skæbnens ironi at Bauhaus som anses for at starte genren skulle bruge en stor variation af dette i nummeret ”Bela Lugosi’s dead”.

Et andet element der gør sig gældende for Goth-rock er den depressive og klagende baritone mandlige vokal som går igen på stort set alle udgivelser med mærkaten ”Goth” - Ian Curtis (Joy Division) er et glimrende eksempel på dette.

I start-90’erne begyndte nogle Goth-bands at tilføje Hard rock-elementer (dette gjorde Sisters of Mercy blandt andet på albummet ”Floodland”) og i slutningen af 90’erne var der en masse elektroniske elementer med i The Crüxshadows’ musik.

Musikgenrer
Landskap i Norge

Begrebet Landskap er ikke meget brugt 
i geografisk sammenhæng i Norge. Alligevel er der  områder som kan karakteriseres som landskap. Norge har mange dale, og alle  kunne kaldes landskap. Historisk set og i en nordisk sammenhæng ender landskapsnavne ofte på efterstavelsen -land og -fylke, hvilket som peger tilbage på de gamle småkonge- og jarledømmene fra før Norges samling. Nogle er gamle folkelande, som Romerike, raumernes rige, eller Hadeland, hadernes land. Flere af disse landskaper findes den dag i dag. Landskap må alligevel ikke forveksles med fjorddistrikt (f.eks. Hardanger), fylke eller landsdel, selv om nogle gamle landskapsnavne er taget i brug som fylkesnavn. Sør-Norge, Sørlandet, Vestlandet, Sørvestlandet, Østlandet og Nord-Norge er alle landsdele, selv om de overlapper hinanden.

 Agder
 Fosen eller Fosna
 Gauldalen
 Gudbrandsdalen
 Hadeland
 Haugalandet
 Hedmarken
 Helgeland
 Hordaland
 Hålogaland
 Innherred eller Innherad
 Jæren
 Lofoten
 Namdalen
 Nordland
 Nordmøre
 Ofoten
 Romerike
 Romsdalen
 Ryfylke 
 Salten
 Solør
 Sunnmøre 
 Toten 
 Trøndelag
 Valdres
 Vesterålen
 Østerdalen

Se også 
Landskap om landskaper i Sverige og Finland
USA's historie (1991–2008)

USA's historie fra 1991 til 2008 begyndte efter Sovjetunionens opløsning i 1991, hvilket efterlod USA som verdens eneste tilbageværende supermagt. 

USA fortsatte i perioden med at involvere sig i militære aktioner uden for landets grænser, blandt andet Golfkrigen i 1991 og Kosovokrigen. Som følge af terrorangrebet d. 11. september 2021 og den efterfølgende krig mod terrorisme indledte USA også en intervention og krig i både Afghanistan og Irak. 

Efter hans valgsejr i 1992 stod præsident Bill Clinton for den længst varende økonomiske ekspansion i amerikansk historie, en sideeffekt af den digitale revolution og nye forretningsmuligheder skabt af Internettet (se Dot com).

Ved begyndelsen af det nye årtusind, blev USA angrebet af islamistiske terrorister, i terrorangrebet den 11. september 2001 på World Trade Center og Pentagon, ledet af Osama bin Laden. Et andet fly, Flight 93, styrtede ned i Pennsylvania tæt på en skov. Som modsvar begyndte regeringen under præsident George W. Bush, militære aktioner (med militær hjælp fra NATO og international politisk opbakning). Den første af disse var en invasion af Afghanistan, der betød enden på talibanernes styre i landet, der havde støttet og givet husly til bin Laden. Mere kontroversielt var det næste skridt, i hvad præsident Bush kaldte Krigen mod terrorisme, nemlig invasionen af Irak og afsættelsen og tilfangetagelsen af Saddam Hussein i 2003. Denne anden invasion viste sig at være upopulær i en stor del af verden, selv blandt USA's gamle allierede, som fx Frankrig, og medvirkede til opblusningen af en antiamerikansk stemning.Præsidentvalget i 2000 var et af de tætteste i amerikansk historie og lagde grundlaget for den senere politiske polarisering.

I august 2005 oversvømmede orkanen Katrina store dele af New Orleans og lagde andre områder af golfkysten øde, inklusiv massive ødelæggelser på kysten langs floden Mississippi. Regeringens forberedelser og respons på orkanen og dens ødelæggelser blev skarpt kritiseret som værende ineffektiv og for langsom.

 1991-2008
Svenljunga kommun

Svenljunga kommun er en svensk kommune i Västra Götalands län. Hovedbyen er den tidligere stad Svenljunga.

Gennem kommunen, som er lenets sydligste, bugter åen Ätran sig i en dal.

Kommuner i Västra Götalands län
Bevaringsværdi

Bevaringsværdi (undertiden også bevaringsværdighed) er en klassificering af bygninger til brug for kommunernes byplanlægning. Klassificeringen foretages af kommunerne selv i samarbejde med Slots- og Kulturstyrelsen.

Bygninger vurderes på fem områder:
arkitektonisk værdi, fx om bygningen er et godt eksempel på en bestemt byggestil, eller en egns- eller tidstypisk byggemåde-
kulturhistorisk værdi, fx om bygningen er blevet beboet af en kulturhistorisk personlighed, eller har spillet en særlig historisk rolle.
miljømæssig værdi, fx om bygningen indgår i et særligt bymiljø.
originalitet, dvs. om bygningen fremstår som da det blev bygget.
tilstand, dvs. om bygningen er velholdt.
Vurderingerne sammenfattes i en karakter fra 1–9, og hvor bygninger med karakter 1–4 betegnes som bevaringsværdige. Metoden kaldes SAVE (Survey of Architectural Values in the Environment).

En udpegning som bevaringsværdig er mindre vidtgående end en bygningsfredning og har minimal betydning for husejeren. Modsat bygningsfredning har udpegningen nemlig ingen juridisk bindende karakter i forhold til, hvad husejeren må og ikke må med sin ejendom.

Kun hvis bevaringsværdige huse optages i en lokalplan eller kommuneplan på en kommunes eget initiativ, bliver udpegningen juridisk gyldig. Det kan f.eks. være nedrivningsforbud eller påbud om at indhente tilladelse fra kommunalbestyrelsen til ved ændringer af ejendommens ydre. Bevaringsværdigheden vil så blive taget i betragtning ved kommunens fremtidige behandlinger af byggetilladelser på den pågældende ejendom.

Danske kommuner har ageret meget forskelligt i forhold til bevaringsværdige bygninger. Nogle kommuner overfører kommuneatlassets bevaringsværdier til egen planlægning som bindende og efterlever kortlægningen i byggeadministrationen, mens andre ikke kerer sig om bevaringsværdige huse. Kommuner, der har overført udpegningen af bevaringsværdier til egen planlægning, er blandt andre Gentofte, Helsingør, Randers og Aalborg.

Slots- og Kulturstyrelsen kan også udpege bygninger som bevaringsværdige.

Modsat en fredning angår bevaringsværdigheden kun bygningens eksteriør.

Der anslås at være ca. 300.000 bevaringsværdige bygninger i Danmark (pr. 2000).

Eksterne henvisninger

Henvisninger 

Historie
Arkitektur i Danmark
Kulturarvsregistre
Tjele

Tjele forekommer i navnet på flere lokaliteter øst for Viborg omkring
 Tjele Gods
Således:
 Tjele Kommune
 Tjele Sogn
 Tjele Kirke
 Tjele Langsø
 Jævnstrømsstation Tjele

Den gamle stavemåde Thiele (således hos Blicher) forekommer som familienavn.

På tysk er Thiele ligeledes et familienavn. Følgende er i samme slægt:

 Johan Rudolph Thiele (1736–1815), bogtrykker og forlægger (oprindeligt tysk)
 Frederik Anton Thiele (1793–1859), grundlægger af brilleforretningen
 Brilleforretningen Thiele
 Anton Thiele (1838–1902)
 Just Mathias Thiele (1795–1874), dansk litteraturhistoriker og forfatter.
 Ida Thiele (1830–1862).
 Thorvald Nicolai Thiele (1838–1910), en dansk aktuar, matematiker og astronom.
 Holger Thiele (1878–1946)

Følgende er måske i en anden slægt:
 Johann Alexander Thiele (1685–1752)
 Annekatrin Thiele (f. 1984)
 Kerstin Thiele (f. 1986)
 Jürgen Thiele (f. 1959)

Tyske efternavne
Ann-Britt Mathisen

Ann-Britt Isabella Mathisen (født Annbritt Isabella Mathiassen 7. juni 1943 i København, død  30. december 2006) var en dansk programmedarbejder, studievært ved DR og lydbogsindlæser. 

Hun var datter af jazzpianisten Leo Mathisen, og i slutningen af 1960'erne blev hun ansat som speaker i DR. I 1974 blev hun programmedarbejder i Underholdningsafdelingen, og hun gik i 1992 med i den nye Danmarkskanalen (forgængeren for DR P4). Blandt de programmer, hun lavede, kan nævnes Knas og quiz, Det ville glæde mig at høre og Meloditimen. Da hun i 1997 forlod DR, fik hun job som lydbogsindlæser.

Ann-Britt Mathisen holdt aktivt mindet om sin far i live og holdt mange foredrag om ham, ligesom hun deltog i flere arrangementer i anledning af hans 100-årsdag, som fandt sted i 2006.

Referencer 

Radioværter fra Danmark
Lydbogsindlæsere
Ansatte i DR
Loreena McKennitt

Loreena McKennitt (født 17. februar 1957) er en canadisk sangerinde, komponist, harpenist, harmonikaspiller og pianist, der er mest kendt for at skrive og optræde med en harmonisk blanding af verdensmusik, new age, skotsk og celtic musik. Hun har solgt mere end 14 millioner albums på verdensplan.

I Danmark er hendes sange bl.a. kendt fra DR Derude med Søren Ryge Petersen.

Biografi 
McKennitt, der er af skotsk/irsk afstamning, er født i byen Morden (Manitoba), Canada, 1957 af forældrene Jack og Irene McKennitt.

I 1981 flyttede hun til Stratford i Ontario, hvor hun stadig bor. I 1985 (hvor hun kun havde spillet harpe i få år) udgav hun sit første album Elemental.

Diskografi

Studiealbums

Kortere optagelser 
 A Winter Garden: Five Songs for the Season (1995)
 Live in San Francisco (1995)
 Words and Music (1997)

Singler 
 "All Souls Night" (1991)
 "The Bonny Swans" (1995)
 "The Mummers' Dance" (1997)
 "Marco Polo" (1998)
 "Caravanserai" (2006)

Videoer 
 "The Mummers' Dance" (1997)
 "The Bonny Swans"
 "Nights from the Alhambra" (2006 – liveoptagelse, suppleret af dobbelt musik-CD)

Andet 
 No Journey’s End (halv times profil, findes PBS; DVD)
 Heaven On Earth (tv film 1987 – spillede: Lady Traveler)

Referencer

Eksterne henvisninger 

 Quinlan Road (Loreena McKennitts officielle website)

 
Personer fra Stratford (Ontario)
Musikere fra Ontario
Ludo (tv-serie)

Ludo er navnet på en dansk tv-serie for børn i syv dele, der blev produceret af Danmarks Radio i 1985. Serien er instrueret af Anette Pilmark og handler om en helt almindelig dansk families sommerhusferie.

Medvirkende 
 Lars Knutzon – Tom
 Terese Damsholt – Ulla
 Marie Louise von Bülow – Tulle
 Marie Langvad – Anne
 Karl Bille – Ole
 Maria Franck – Pia
 Merete Hegner – Eva
 Eva Jensen – Lise
 Jesper Christensen – Hans
 Karina Kjøller – Marie
 Vivienne McKee – Jenny
 Joen Bille – Jens
 Simon Schack von Brockdorff – Timmy
 Bülent Tanriverdi – Hamdi
 Saadou Mourched – Hassan
 Vera Gebuhr – Farmor
 Sune Otterstrøm – En dreng
 Inger Hovman – En dame
 Sonja Oppenhagen – Birte
 Claus Strandberg – Kurt
 Rikke Louise Andersson – Rikke

Episoder 
 Prinsesser spiser ikke agurker
 Se med sukker og sitron
 Hvor var vi ellers henne?
 Hvaffor en forfærdelig ulykke?
 Det er bedre hvis man er fire
 Det er synd for sildene
 Teskeer vokser ikke på træerne

Eksterne henvisninger 
 

Miniserier fra Danmark
DR-serier
Børneserier fra Danmark
Danske tv-serier fra 1980'erne
Combine

The Combine, eller Universal Union, er et fiktivt imperium fra Half-Life universet, som blev introduceret i Half-Life 2 som spillets hovedfjende. En rolle som de desuden har beholdt i de følgende fortsættelser.

Portrættering 
Combine-imperiet bliver tilsyneladende styret af de mytiske lemme- og ansigtsløse Advisors. Imperiet udvider sig ved at overtage planeter, og derefter trællebinde den invaderede planets dominerende art, ved at transformere dem til hjernevaskede super-soldater ved hjælp af bioteknik og mekaniske hjælpmidler. Samtidig forhindrer de, at de ikke-modificerede beboer reproducerer sig.

Historie

Invasion af jorden 
Efter hændelserne i Half-Life får Combine en mulighed for at invadere jorden takket være de forstyrrelser Nihilianths død forudsagede. Combine bruger deres avancerede telepoteringsteknologi til at overfalde jorden i et massivt overraskelsesangreb. Jordens samlede styrker er fuldstændigt forsvarsløse, og de bliver totalt besejret i løbet af 7 timer. Black Mesas tidligere adminstrator, Wallace Breen, overrækker jordens officelle overgivelse og bliver af Combine udnævnt til jordens hersker. Wallace Breen udnævner derefter City 17 til jordens hovedstad. Samtidig placerer Combine deres hovedbygninger, Citadelerne, rundt omkring på jorden som et tegn på deres dominans.

Half-Life 2 serien 
Da Gordon Freeman bliver sendt tilbage til jorden af G-Man i starten af Half-Life 2, har Combine-imperiet hersket på jorden i en ikke-nærmere-specificeret periode på 15-25 år. Støttet af oprørshæren lykkes det for Gordon at ødelægge Combines Citadel i City 17 hvilket afskærer Combines enheder på jorden fra resten af hæren. I løbet af de følgende episoder forsøger Combine at genoprette kontakt til hovedkontrollen via de udstabile energistrømninger som den ødelagte Citadel udsender, i slutningen af Half-Life 2: Episode Two lykkes det dog for oprørshæren at opsende en satellit der forhindrer denne form for kommunikation.

Militær 

Den primære militære kraft af Combines på Jorden er menneskelignende Combine Overwatch (omtalt af Doctor Breen som "Transhuman Arm i Sektor 17 Overwatch"): mennesker, som er blevet ændret til "transhuman" (eller "post-menneskelige", som nævnt af Dr. Kleiner) cyborgs. De er de mest hyppigt stødt fjender overalt Half-Life 2. Det er dog vigtigt at bemærke, at Combines civilbeskyttelse, i modsætning til Overwatch soldaterne, ikke er kontrolleret ved hjælp af implanterede maskiner, men er frivillige i organisationen. Med stigninger i rang følger fjernes mere og mere af deres menneskelighed, såsom erstatning af virtale organer og hukommelsesudskiftning. Oprørenes graffti og plakater referer en smule hånligt til disse menneskelignende Combines med det latinske navn Homo Sapiens Combinus.

Se også 
 Half-Life 2
 Half-Life 2: Episode One
 Half-Life 2: Episode Two
 Half-Life 2: Episode Three

Eksterne henvisninger 
 Half-Life 2 website

Half-Life

pl:Lista stworzeń ze świata Half-Life#Kombinat
Ludo (flertydig)

Ludo har flere betydninger:

 Ludo – klassisk brætspil
 Ludo (tv-serie) – DR's tv-serie fra 1985
 Ludo (film) - film fra 2014 af Katrin Ottarsdóttir
Christian Bartholdy

Christian Bartholdy (født 21. marts 1889 i Laurbjerg, død 5. november 1976 i Odense) var 1934-1959 formand for Indre Mission. Han var søn af sognepræst J.P. Bartholdy (død 1928) og Christiane Marie f. Gad og bror til Carl Georg Bartholdy.

Efter sin studentereksamen i Kolding i 1906 studerede Bartholdy teologi i København. Efter endt uddannelse i 1912 blev han først manuduktør i perioden 1912-16, og i 1914-16 var han samtidig ansat på kirkefondets kontor. I 1916 blev han kapellan på Thurø og i 1918 sognepræst for Sebber og Store Ajstrup Sogne; senere i 1925 i Brorstrup og Ravnkilde Sogne. I 1943 blev han sognepræst for Haslev og Freerslev Sogn, hvor han virkede frem til 1954. Herefter gik han på pension og bosatte sig i Kolding. Han var ugift.

I 1929 trådte han ind i hovedbestyrelsen for Indre Mission, hvor han var formand i perioden 1934-59. Han sad også i kommissionen til oversættelse af Det nye Testamente fra 1929. Han er forfatter til en række kristne skrifter, herunder også prædikensamlinger.

Han var Ridder af 1. grad af Dannebrogordenen.

Referencer

Eksterne henvisninger 
 Bartholdy, Christian i Kraks Blå Bog 1974
 

Danskere i 1900-tallet
Personer i Kraks Blå Bog (afdøde)
Riddere af 1. grad af Dannebrog
Præster fra Danmark
Selvbiografer fra Danmark
Indre Mission
Foreningsformænd fra Danmark
Dansksprogede forfattere fra Danmark
Personer i Dansk Biografisk Leksikon
Studenter fra Kolding Gymnasium
Gausdal

Gausdal i Gudbrandsdalen er en kommune i Innlandet fylke i Norge.
Den grænser i nord til Sør-Fron, i nordøst til Ringebu, i øst til Øyer og Lillehammer, i syd til Nordre Land, og i sydvest til Nord-Aurdal og Øystre Slidre. Kommunens område følger stort set dalstrøget omkring elven Gausa og den sidedale. Højeste punkt er Nordre Langsua der er 1.552 moh.

Areal og befolkning 
De fleste af kommunens indbyggere bor i området omkring administrationscenteret Segalstad bro, i Follebu og Forset, men også i Østre og Vestre Gausdal, Svingvoll, Svatsum og Espedal.

Historie og kultur 
Gausdal kommune blev dannet i 1962 da kommunerne Østre og Vestre Gausdal blev slået sammen.

Lige nord for Follebu ligger digteren Bjørnstjerne Bjørnsons gård Aulestad.

Kendte gausdøler og andre med tilknytning til Gausdal 
 Simen Fougner (1701-83), bonde og reformator født i Gausdal
 Peter Christopher Stenerson (1723-76), forfatter og præst født i Gausdal
 Abraham Pihl (1756-1821), teolog og astronom
 Christen Smed (1797-1846), smed og bjergbestiger fra Vestre Gausdal
 Per Bø (1830-78), bonde og folkeoplyser født i Østre Guasdal
 Bjørnstjerne Bjørnson (1832-1910), digter bosat på Aulestad
 Thorstein Lunde (1835-1902), kjøpmann og politiker født i Gausdal
 Andreas Austlid (1851-1926), lærer og forfatter født i Østre Gausdal.
 Erik Enge (1852-1933), bonde, stortingspolitiker og landbrugsminister født i Østre Gausdal
 Hans Aanrud (1863-1953), forfatter
 Erling Bjørnson (1868-1959), politiker (Bondepartiet og Nasjonal Samling)
 Hallvard Blekastad (1883-1966), maler født i Gausdal, norsk maler
 Magne Elvestrand (1914-91), musiker født i Østre Gausdal
 Olav Olstad (1957-), bonde og ordfører (Senterpartiet) i Gausdal

Eksterne henvisninger 

 Kultur i Gausdal på kortfra Kulturnett.no 
 Historiske fotografier fra Gausdal
 Informasjon om Gudbrandsdalen 

Kommuner i Innlandet
Kommuner i Oppland
Live And Kicking

Live And Kicking er et live-album af Eagle-Eye Cherry, der udkom foråret 2007.
Albummet består af 'Live'-optagelser, som er optaget under diverse koncerter. Der er 14 numre på cd'en.

Spor 
 This Paralysis
 Been Here Once Before
 Falling In Love Again
 Together
 Don't Give Up
 Feels So Right
 Long way around
 Comatose
 Shooting Up In Vain
 Rainbow Wings
 Save Tonight
 Are You Still Having Fun?
 Promises Made
 Comatose (Akustisk bonus nummer)

Livealbum fra 2007
Album fra Sverige